86/85/ETY: Neuvoston päätös, tehty 6 päivänä maaliskuuta 1986, yhteisön tietojärjestelmän perustamisesta hiilivetyjen ja muiden vaarallisten aineiden mereen pääsemisestä aiheutuvan saastumisen valvomiseksi ja vähentämiseksi



Virallinen lehti nro L 077 , 22/03/1986 s. 0033 - 0037

Suomenk. erityispainos Alue 15 Nide 7 s. 0113

Ruotsink. erityispainos Alue 15 Nide 7 s. 0113



NEUVOSTON PÄÄTÖS, tehty 6 päivänä maaliskuuta 1986, yhteisön tietojärjestelmän perustamisesta hiilivetyjen ja muiden vaarallisten aineiden mereen pääsemisestä aiheutuvan saastumisen valvomiseksi ja vähentämiseksi (86/85/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 213 ja 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2)ottaa huomioon talous- ja sosiaalikomitean lausunnon(3), sekä katsoo, että mereen päästettyjen hiilivetyjen aiheuttaman saastumisen valvonnasta ja vähentämisestä 26 päivänä kesäkuuta 1978 annetun neuvoston päätöslauselman(4) mukaisesti suoritetut komission tutkimukset ovat osoittaneet mahdollisuuden luoda hiilivetyjen ja muiden haitallisten aineiden mereen pääsemisestä aiheutuvan saastumisen valvomista ja vähentämistä koskeva yhteisön tietojärjestelmä, neuvosto on 3 päivänä joulukuuta 1981 tehnyt päätöksen 81/971/ETY(5), yhteisön tietojärjestelmän perustamisesta mereen päästettyjen hiilivetyjen aiheuttaman saastumisen valvomiseksi ja vähentämiseksi, neuvosto teki 19 päivänä toukokuuta 1981 päätöksen 81/420/ETY(6) yhteistyötä öljyn ja muiden haitallisten aineiden aiheuttaman Välimeren pilaantumisen torjumiseksi hätätilanteessa koskevan pöytäkirjan tekemisestä ja 28 päivänä kesäkuuta 1984 päätöksen 84/358/ETY(7) öljyn ja muiden vaarallisten aineiden aiheuttaman Pohjanmeren pilaantumisen torjuntayhteistyötä koskevan sopimuksen tekemisestä, tieteellinen tieto muiden vaarallisten aineiden kuin mereen päästettyjen hiilivetyjen ominaisuuksista ja käyttäytymisestä on vielä vähäistä ja sen vuoksi on suotavaa ottaa käyttöön tietojärjestelmä, joka ottaa erityisesti huomioon tällaisissa tiedoissa tapahtuvat muutokset, muiden vaarallisten aineiden kuin mereen päästettyjen hiilivetyjen ominaisuuksia ja käyttäytymistä koskevat tiedot auttavat jäsenvaltioita arvioimaan onnettomuustapauksiin liittyvän uhan luonteen ja määrittelemään asianmukaisimmat tavat ja menetelmät pilaantumisen torjumiseksi, päätöksen 81/971/ETY soveltamisalaa on tämän vuoksi suotavaa laajentaa erityisesti siten, että muiden vaarallisten aineiden kuin hiilivetyjen mereen pääsyn tapauksessa käytettävissä olevat keinot, joilla voidaan puuttua asiaan, luetteloidaan, tietojärjestelmä antaa komissiolle mahdollisuuden suorittaa lukuisia sellaisia tehtäviä, jotka on esitetty edellä mainitussa 26 päivänä kesäkuuta 1978 annetussa päätöslauselmassa ja sen liitteenä olevassa toimintaohjelmassa, ja tämä tietojärjestelmä vaikuttaa tarpeelliselta yhteisön yhden tavoitteen, jolla valvotaan ja vähennetään hiilivetyjen ja muiden vaarallisten aineiden pääsyä mereen, toteuttamiseksi; perustamissopimuksessa ei ole määräyksiä tähän tarvittavista erityisistä toimivaltuuksista, minkä vuoksi sovelletaan 235 artiklaa, ON TEHNYT TÄMÄN PÄÄTÖKSEN: 1 artikla 1 Perustetaan tietojärjestelmä, joka saattaa jäsenvaltioiden toimivaltaisten viranomaisten saataville tiedot, jotka ovat tarpeen hiilivetyjen ja muiden vaarallisten aineiden suurten määrien mereen pääsemisen aiheuttaman pilaantumisen valvomiseksi ja vähentämiseksi. 2 Tietojärjestelmä käsittää: a) hiilivetyjen mereen pääsyn aiheuttaman pilaantumisen torjumisesta tehtyjen kansallisten ja yhteisten suunnitelmien luettelon, joka käsittää lyhyen kuvauksen suunnitelmien sisällöstä ja jossa nimetään suunnitelmien osalta toimivaltaiset viranoimaiset, b) hiilivetyjen aiheuttaman meren pilaantumisen vastaisten keinojen luettelon (liite I), c) yhteenvedon hiilivedyn ominaisuuksista ja niiden käyttäytymisestä sekä mereltä tai rannikolta kerättyjen veden, hiilivedyn ja kiinteän aineen seosten käsittelymenetelmistä ja loppukäyttötavoista (liite II), d) komissiossa vähitellen laadittavan muiden vaarallisten aineiden kuin hiilivetyjen aiheuttaman meren pilaantumisen vastaisten keinojen luettelon (liite III). 3 Komissio laatii lisäksi saadun kokemuksen perusteella myöhemmin yhteenvedon muiden vaarallisten aineiden tai muiden vaarallisten aineryhmien kuin hiilivetyjen ominaisuuksia ja käyttäytymistä koskevista tiedoista. 2 artikla 1 Jäsenvaltiot toimittavat komissiolle liitteissä ja 1 artiklan 2 kohdan a alakohdassa tarkoitetut tiedot ensimmäisen kerran kahdentoista kuukauden kuluessa sen jälkeen, kun tämä päätös on julkaistu Euroopan yhteisöjen virallisessa lehdessä. 2 Jäsenvaltiot saattavat tämän jälkeen 1 kohdassa eritellyt tiedot ajan tasalle kunkin vuoden tammikuussa. Jäsenvaltioiden on myös ilmoitettava komissiolle mahdollisimman varhain tällaiseen tietoon liittyvistä olennaisista muutoksista. 3 artikla Komission tehtävänä on vastata tietojärjestelmän täytäntöönpanosta. Komissio asettaa kaikkien jäsenvaltioiden saataville levitysvaiheessa jäljennöksen kaikista järjestelmän sisältämistä tiedoista. 4 artikla Kunkin jäsenvaltion on nimettävä kuuden kuukauden kuluessa siitä, kun tämä päätös on julkaistu Euroopan yhteisöjen virallisessa lehdessä, viranomainen tai viranomaiset, jotka vastaavat 2 artiklassa tarkoitettujen tietojen keruusta ja niiden toimittamisesta komissiolle ja 3 artiklassa tarkoitetun tiedon vastaanottamisesta. Jäsenvaltioiden on ilmoitettava tästä komissiolle. 5 artikla Komissio laatii ja toimittaa neuvostolle ja edustajakokoukselle joka toinen vuosi kertomuksen tietojärjestelmän toiminnasta ja siitä, miten jäsenvaltiot ovat sitä käyttäneet. 6 artikla Kumotaan päätös 81/971/ETY. 7 artikla Tämä päätös on osoitettu kaikille jäsenvaltioille. Tehty Brysselissä 6 päivänä maaliskuuta 1986. Neuvoston puolesta Puheenjohtaja P. WINSEMIUS (1) EYVL N:o C 112, 7.5.1985, s. 5 (2) EYVL N:o C 229, 9.9.1985, s. 15 (3) EYVL N:o C 118, 29.7.1985, s. 18 (4) EYVL N:o C 162, 8.7.1978, s. 1 (5) EYVL N:o L 355, 10.12.1981, s. 52 (6) EYVL N:o L 162, 19.6.1981, s. 4 (7) EYVL N:o L 188, 16.7.1984, s. 7 LIITE I HIILIVETYJEN AIHEUTTAMAN MERTEN PILAANTUMISEN VASTAISTEN TORJUMISKEINOJEN LUETTELO Tämän luettelon tarkoitus on antaa alustava kuvaus keinoista, jotka ovat jäsenvaltiossa käytettävissä hiilivetyjen aiheuttaman merten pilaantumisen torjumiseksi(1) ja joista tietyt voitaisiin onnettomuuden sattuessa ja toisen jäsenvaltion pyynnöstä antaa kyseisen jäsenvaltion käyttöön kyseisten toimivaltaisten viranomaisten keskenään sopimien edellytysten mukaisesti. Minkään pilaantumisen vastaisen keinon ottaminen tähän luetteloon ei merkitse velvoitetta asettaa kyseinen keino saataville. A. SISÄLTÖ Tässä luettelossa on tietoja: 1 erikoishenkilöstöstä (määrä ja pätevyys), 2 mereen päässeiden hiilivetyjen keräämisen mekaanisista keinoista sekä rantojen pilaantumisen estämisen ja torjumisen mekaanisista keinoista sekä näitä keinoja käyttävästä erikoishenkilöstöstä, 3 meren pilaantumisen torjumisen ja rantojen puhdistamisen kemiallisista keinoista sekä näitä keinoja käyttävästä erikoishenkilöstöstä, 4 erikoisryhmistä, 5 pilaantumisen torjuntaan varustetuista aluksista ja ilma-aluksista, 6 talteen kerättyjen hiilivetyjen väliaikaiseen varastointiin käytettävistä liikkuvista välineistä, 7 öljytankkereiden kevennysjärjestelmistä. Luettelossa on tietoja näiden keinojen ominaisuuksista ja niiden sijainnista. Siinä voi myös olla tietoja niiden täytäntöönpanon aikataulusta. B. MENETTELYT Komissio valmistelee alustavan luonnoksen luetteloksi ja lähettää siitä jäljennöksen jäsenvaltioille. Komission on varmistettava, että sille toimitetut tiedot ovat luettelon tavoitteiden ja sisällön mukaisia. Se ryhtyy tarvittaviin toimiin luettelon täytäntöönpanemiseksi. Jäsenvaltiot: - kokoavat saatavillaan olevat tiedot, jotka koskevat A osassa tarkoitettuja seikkoja, ja toimittavat ne komissiolle, - toimittavat komissiolle saatavillaan olevat tiedot, jotka ovat tarpeen luettelon saattamiseksi ajan tasalle. (1) Lukuun ottamatta sellaisia keinoja ja sellaista henkilöstöä, joka osallistuu todennäköisesti suojeluun kyseisen jäsenvaltion keskeisten turvallisuusnäkökohtien vuoksi. LIITE II YHTEENVETO HIILIVETYJEN OMINAISUUKSISTA JA NIIDEN KÄYTTÄYTYMISESTÄ SEKÄ MERELTÄ TAI RANNIKOLTA KERÄTTYJEN VEDEN, HIILIVEDYN JA KIINTEÄN AINEEN SEOSTEN KÄSITTELYMENETELMISTÄ JA LOPPUKÄYTTÖTAVOISTA Tämän yhteenvedon tarkoitus on antaa suuntaviivojen muodossa tietoa hiilivedyistä, jotta mahdollistetaan nopea ja tehokas toiminta, jolla valvotaan hiilivetyjen vahingossa tapahtuneiden päästöjen vaikutuksia ja rajoitetaan saastuneiden hiilivetyvarastojen pitkäaikaisia vaikutuksia. A. SISÄLTÖ Yhteenveto sisältää ensinnäkin suuntaviivojen muodossa tiedot: - mahdollisesti mereen pääsevien hiilivetyjen asian kannalta merkityksellisistä ominaisuuksista, esimerkiksi: tiheys, pintajännitys, viskositeetti, vahapitoisuus, nesteytymispiste, leimahduspiste ja liukoisuus, - hiilivetyjen luonteessa meressä tapahtuvista muutoksista, joita aiheuttavat haihtuminen, liukeneminen, emulgoituminen, hapettuminen ja biohajoaminen sekä hiilivetyjen leviäminen luonnontilaisessa ympäristössä, - hiilivedyissä tapahtuvat muutokset, joita aiheuttavat käsittelymenetelmät, joita käytetään hiilivetyjen aiheuttaman pilaantumisen torjuntatoimissa merellä ja rannikolla. Toiseksi yhteenveto kokoaa nykyiset tiedot hiilivetyjen vaikutuksesta merieläimiin ja -kasveihin. Kolmanneksi yhteenveto sisältää tietoja: - pysyvistä loppukäsittelylaitoksista ja niiden toimintatavoista, - veden, hiilivetyjen ja kiinteän aineen seoksen loppukäytöstä. B. MENETTELYT Komissio kokoaa A osassa eritellyt tiedot ja varmistaa, että ne toimitetaan jäsenvaltioille ja annetaan niiden käyttöön. Jäsenvaltiot: - kokoavat saatavillaan olevia A osassa eriteltyjä tietoja ja toimittavat ne komissiolle, - ilmoittavat komissiolle muista tiedossaan olevista tietolähteistä, - toimittavat komissiolle saatavillaan olevia tietoja, jotka ovat tarpeen yhteenvedon saattamiseksi ajan tasalle. LIITE III MUIDEN VAARALLISTEN AINEIDEN KUIN HIILIVETYJEN PÄÄSTÖTAPAUKSESSA KÄYTETTÄVIEN KEINOJEN LUETTELO Tämän luettelon tarkoitus on antaa alustava kuvaus keinoista, jotka ovat jäsenvaltiossa käytettävissä operaatioita varten, kun muita vaarallisia aineita kuin hiilivetyjä pääsee mereen(1), ja joista useat voitaisiin onnettomuuden sattuessa ja toisen jäsenvaltion pyynnöstä antaa kyseisen jäsenvaltion käyttöön kyseisten toimivaltaisten viranomaisten keskenään sopimien edellytysten mukaisesti. A. SISÄLTÖ Luettelossa on tiedot: 1 työvoimaresursseista (esimerkki erikoishenkilöstö, erikoisryhmät), 2 aineellisista resursseista, jotka ovat käytettävissä operaation eri vaiheissa ja päästöjen vaikutusten alaisten paikkojen alkuperäisen tilan saattamiseksi ennalleen. Luettelo sisältää tietoja näiden resurssien ominaisuuksista ja niiden sijainnista. Siinä voi myös olla tietoja niiden täytäntöönpanon aikataulusta. B. MENETTELYT Komissio valmistelee luettelon vaiheittain ja lähettää kussakin vaiheessa jäljennökset jäsenvaltioille. Komissio varmistaa, että sille toimitetut tiedot ovat luettelon tavoitteiden ja sisällön mukaisia. Se ryhtyy kaikkiin tarvittaviin toimiin luettelon täytäntöönpanemiseksi. Jäsenvaltiot: - kokoavat saatavillaan olevat tiedot, joita pidetään tarpeellisena luettelon laatimista varten (A osassa tarkoitetut tiedot), ja toimittavat ne komissiolle, - toimittavat komissiolle saatavillaan olevat tiedot, jotka ovat tarpeen luettelon saattamiseksi ajan tasalle. Jäsenvaltiot voivat kuitenkin kahden vuoden siirtymäkauden ajan itse arvioida, mitkä tiedot on niiden mielestä tarpeen toimittaa komissiolle tässä liitteessä tarkoitetun luettelon laatimista varten. Tilannetta tarkistetaan päätöksen 5 artiklassa tarkoitetun komission kertomuksen perusteella. (1) Lukuun ottamatta sellaisia keinoja ja sellaista henkilöstöä, joka osallistuu todennäköisesti suojeluun kyseisen jäsenvaltion keskeisten turvallisuusnäkökohtien vuoksi